Source: https://www.zakonyprolidi.cz/cs/1946-241
Timestamp: 2020-03-30 17:22:25+00:00
Document Index: 12622238

Matched Legal Cases: ['§ 3', '§ 3', '§ 2', '§ 3', '§ 8', '§ 4', '§ 4']

241/1946 Sb. Vyhláška ministra vnútra o štatúte Osídľovacieho úradu pre Slovensko v Bratislave
241/1946verze 1
Vyhláška č. 241/1946 Sb.Vyhláška ministra vnútra o štatúte Osídľovacieho úradu pre Slovensko v Bratislave
Minulé znění 28.12.1946 - 14.03.1950 (verze 1)Předpis je již zrušen
zo dňa 12. decembra 1946
o štatúte Osídľovacieho úradu pre Slovensko v Bratislave
Podľa § 3, ods. 2 dekrétu prezidenta republiky zo dňa 17. júla 1945, č. 27 Sb., o jednotnom vedení vnútorného osídlenia, vyhlasujem štatút Osídľovacieho úradu pre Slovensko v Bratislave.
Štatút Osídľovacieho úradu pre Slovensko v Bratislave
Vláda Československej republiky vydáva podľa § 3, ods. 2 dekrétu prezidenta republiky zo dňa 17. júla 1945, č. 27 Sb., o jednotnom vedení vnútorného osídlenia, na návrh Ústrednej komisie pre vnútorné osídlenie tento štatút:
Osídľovací úrad zriadený pre Slovensko so sídlom v Bratislave (§ 2, ods. 1 dekrétu) je samostatným úradom; jeho úradný názov je „Osídľovací úrad pre Slovensko v Bratislave“.
(1) V čele Osídľovacieho úradu je predseda, ktorého na návrh vlády menuje prezident republiky (§ 3, ods. 1 dekrétu). Jeho funkčné pôžitky upraví vláda.
(2) Predseda vedie práce úradu, dohliada na ne a zastupuje úrad navonok. Zúčastňuje sa na schôdziach Ústrednej komisie pre vnútorné osídlenie s hlasom poradným.
Predsedu Osídľovacieho úradu zastupuje námestník, ktorého po vypočutí predsedu tohoto úradu na podklade návrhu Sboru povereníkov ustanovuje a odvoláva vláda, ktorá upraví aj jeho funkčné pôžitky.
(1) Práce na Osídľovacom úrade a v oblastných osídľovacích úradovniach (§ 8) obstarávajú:
a) štátni a iní verejní zamestnanci, pridelení prechodne štátnymi a inými verejnými úradmi a orgánmi na výkon služby na Osídľovacom úrade na dožadanie predsedu Osídľovacieho úradu,
b) smluvní zamestnanci, ktorých v rámci smerníc vydaných vládou prijíma a prepúšťa predseda Osídľovacieho úradu.
(2) Osídľovací úrad je osobným úradom zamestnancov uvedených v odseku 1, písm . b); osobným úradom ostatných zamestnancov (odsek 1, písm. a)) ostáva ich posledný osobný úrad z času pred ich prikázaním.
(3) Pri obstarávaní agendy Osídľovacieho úradu podliehajú všetci zamestnanci predsedovi Osídľovacieho úradu.
Pridelení zamestnanci [§ 4, ods. 1, písm. a)] nesmú výkonom služby u Osídľovacieho úradu utrpieť ujmu na svojich služobných a platových pomeroch; ich osobný úrad nesmie s nimi preto, najmä pokiaľ ide o povýšenie, zaobchodiť horšie ako s ostatnými svojimi zamestnancami. Prideleným zamestnancom, pokiaľ vyhovujú všeobecným a osobitným ustanoveniam platným pre povýšenie, bude na návrh predsedu Osídľovacieho úradu prepožičané (prepožičanie navrhnuté), ak sú pre to dané naliehavé služobné dôvody, potrebné služobné miesto, prípadne za jeho súčasného prisystemizovania v osobnom stave ich osobného úradu, a jestliže taký nejestvuje, v osobnom stave Povereníctva vnútra.
(1) Zamestnanca, ktorého úkol sa skončil , pozbaví predseda Osídľovacieho úradu služby.
(2) Zamestnanci uvedení v § 4, ods. 1, písm. a), pozbavení služby, sú povinní hlásiť sa k nástupu služby u svojho osobného úradu.
(3) Smluvní zamestnanci po skončení služby u Osídľovacieho úradu sa podľa možnosti zaradia v štátnej službe s plným započítaním služobného času u Osídľovacieho úradu.
(1) Pri Osídľovacom úrade zriaďuje sa poradný sbor. Členmi tohoto sboru sú zástupcovia hospodárskych, technických, kultúrnych, politických a odborových organizácií, ktorých menuje predseda Osídľovacieho úradu na návrh týchto organizácií.
(2) Jednotlivé povereníctva určia vo svojom obore referenta, aby sprostredkoval priamy styk povereníctva s Osídľovacím úradom; tento referent bude pozývaný do schôdzí Poradného sboru.
(3) Osídľovací úrad je oprávnený priberať na riešenie prípadov, ktoré vyžadujú zvláštnych odborných znalostí, úradných a mimoúradných znalcov ako poradcov.
(1) Na vykonávanie úloh súvisiacích s vnútorným osídlením, ktoré vyžadujú priamy styk s občianstvom, môže predseda Osídľovacieho úradu zriadiť podľa potreby pobočky Osídľovacieho úradu s označením „Oblastná osídľovacia úradovňa v ......“.
(2) Sídla a obvody oblastných osídľovacích úradovní, ako aj rozsah ich pôsobnosti a deň započatia ich činnosti určí a v Úradnom vestníku vyhlásí predseda Osídľovacieho úradu.
(3) Predseda Osídľovacieho úradu ustanoví pre každú oblastnú osídľovaciu úradovňu prednostu a pridelí jej potrebný počet zamestnancov.
(1) Pre pokračovanie v obore pôsobnosti Osídľovacieho úradu platia obdobne ustanovenia vládného nariadenia zo dňa 13. januára 1928, č. 8 Sb., o pokračovaní vo veciach, patriacich do pôsobnosti politických úradov (o správnom pokračovaní).
(2) Podrobnosti o organizácii, rozvrhu práce a výkone služby n a Osídľovacom úrade určí predseda úradu.
(1) Do oboru pôsobnosti Osídľovacieho úradu patrí jednotné vedenie a usmerňovanie vnútorného osídľovania na Slovensku.
(2) Osídľovaciemu úradu prislúcha najmä:
a) zisťovať a viesť v evidencii podklady (štatistické údaje), z ktorých bude treba vychádzať pri jednotnom vedení a usmerňovaní vnútorného osídľenia,
b) navrhovať smernice pre odsun obyvateľov z oblastí, ktoré sa majú nanovo osídliť, a pri ňom spolupôsobiť,
c) vypracovať plán pre osídlenie uvoľnených oblastí slovanským obyvateľstvom, určiť postup osídlenia a organizovať jeho praktické prevádzanie,
d) navrhovať reorganizáciu verejného, hospodárskeho, sociálneho a kultúrneho života vo všetkých jeho oboroch s ohľadom na prevádzanie osídlenia,
e) riadiť presun potrebných kategórií slovenského, českého a po prípade iného slovanského obyvateľstva podľa smerníc Ústrednej komisie pre vnútorné osídlenie tak zo zahraničia, ako aj z územia Československej republiky,
f) podľa zásad vydaných Ústrednou komisiou pre vnútorné osídlenie, bez újmy iných platných ustanovení o tom vydaných, pripraviť podrobné smernice pre prídel majetkov, konfiškovaných Maďarom, Nemcom, ako aj zradcom a nepriateľom slovenského a českého národa, - pokiaľ ide o pôdohospodársky majetok, konfiškovaný podľa nariadenia Slovenskej národnej rady zo dňa 23. augusta 1945, č. 104 Sb. n. SNR, o konfiškovaní a urýchlenom rozdelení pôdohospodárskeho majetku Nemcov, Maďarov, ako aj zradcov a nepriateľov slovenského národa v znení nariadenia Slovenskej národnej rady zo dňa 14. mája 1946, č. 64 Sb. n. SNR, v dohode s Povereníctvom pôdohospodárstva a pozemkovej reformy, - spolupôsobiť pri dohliadaní na zaistený majetok a pri jeho správe, ako aj pri úprave bytových otázok na osidľovanom území,
g) vykonávať vlastnými orgánmi dozor na všetky úkony, súvisiace s vnútorným osídlením, a sledovať potreby obyvateľstva v osídľovaných oblastiach,
h) za spolupôsobenia príslušných povereníctiev koordinovať činnosť orgánov miestnej správy, ktoré sa osídľovacími otázkami prakticky zaoberajú (miestne a okresné národné výbory, správne komisie, roľnícke komisie a pod.),
ch) podávať najmä Ústrednej komisii pre vnútorné osídlenie podnety a návrhy na normatívnu úpravu otázok, ktoré spadajú do oboru jeho pôsobnosti,
i) informovať všetkých záujemcov o všetkých veciach vnútorného osídlenia, propagovať myšlienku usmerneného osídľovania a jeho potreby,
j) vykonávať úlohy prikázané mu v rámci platných predpisov Ústrednou komisiou pre vnútorné osídlenie,
k) prevádzať na území Slovenska, pokiaľ tým bude poverený, všetky medzištátne dohody, týkajúce sa návratu Čechov a Slovákov do vlasti.
(3) O svojej činnosti podáva Osídľovací úrad pravidelné zprávy Ústrednej komisii pre vnútorné osídlenie.
Oblastné osídľovacie úradovne sú povolané vo svojich obvodoch jednotne viesť a usmerňovať vnútorné osídľovanie v mene Osídľovacieho úradu a podľa jeho pokynov v rozsahu, v akom ich Osídľovací úrad týmito ulohami poveril . Ďalej im patrí vykonávať pomocné služby pre Osídľovací úrad, najmä zisťovať podklady potrebné pre vnútorné osídľovanie.
Osobné a vecné výdavky Osídľovacieho úradu sa uhradia zo štátnych prostriedkov v rámci osobitnej rozpočtovej kapitoly.
Dozor nad činnosťou Osídľovacieho úradu vykonáva Ústredná komisia pre vnútorné osídlenie.
Všetky verejné úrady a orgány sú povinné s Osídľovacím úradom spolupôsobiť a pri vykonávaní jeho úloh účinne ho podporovať.